《次云林韵寄孙君实》
明代·全思诚

腐儒笔耕岂谋生，与世濩落独高情。
绿尊有酒谁共醉，素琴无弦聊自横。
湘廉在钩月当户，羌笛恼人花满城。
幽居不知春事尽，见客只言诗未成。

作者简介：全思诚，明代官员。字希贤，号文达，华亭（今上海松江）人。博雅弘粹，少负文名，官至文华殿大学士，洪武中以耆儒由学正徵授文华殿大学士固辞，赐归。书法古劲，有笔谏风度。